21.8.2023
ET
Euroopa Liidu Teataja
C 296/43
7. juulil 2023 esitatud hagi – Galenica versus EUIPO – EvivaMed Distribution (VIVORA) (Kohtuasi T-373/23) (2023/C 296/48) Hagiavalduse keel: saksa Pooled Hageja: Galenica AG (Bern, Šveits) (esindajad: advokaadid C.
Tenkhoff ja T. Herzog) Kostja: Euroopa Liidu Intellektuaalomandi Amet (EUIPO) Teine pool EUIPO apellatsioonikojas menetluses: EvivaMed Distribution GmbH (Saksamaa, Deutschland)
Andmed EUIPO menetluse kohta Vaidlusaluse kaubamärgi taotleja: apellatsioonikoja menetluse teine pool Vaidlusalune kaubamärk: ELi kaubamärgi VIVORA registreerimistaotlus – ELi kaubamärk nr 18 255 604 Menetlus EUIPOs: vastulausemenetlus Vaidlustatud otsus: EUIPO esimese apellatsioonikoja 26. aprilli 2023. aasta otsus asjas R 1556/2022-1
Nõuded Hageja palub Üldkohtul: — tühistada vaidlustatud otsus osaliselt ja muuta seda nii, et jäetakse rahuldamata kaebus seoses järgmiste kaupadega: klass 9: meditsiinis ja diagnostikas kasutatav arvutitarkvara- ja riistvara, eelkõige diabeedi alal; arvutitarkvara meditsiiniandmete analüüsiks, kontrollimiseks ja haldamiseks, eelkõige diabeedi alal; meditsiiniseadmete ja-aparaatide arvutitarkvara- ja riistvara ning abiriistvara, eelkõige kasutamiseks endokrinoloogiliste ja südame-veresoonkonna haiguste alal ja nimetatud kaupade tarvikud, eelkõige elektronmärkmikud (PDA-d) ja käeshoitavad seadmed; multifunktsionaalsed andmesäilitusseadmed ja igat liiki masinloetavad andmekandjad andmetöötlusprogrammidega patsientide ja arstide jaoks; infrapuna liidesed seadmete käskluste ja konfiguratsiooniandmete edastamiseks personaalarvutist meditsiiniseadmetesse ja vastupidi, eelkõige veresuhkru mõõtmise seadmed, insuliinipumbad; modemid patsiendiandmete ülekandmiseks eemalasuvatesse diagnostikasedmetesse; kaablid arvutite ja arvutiseadmete ühendamiseks meditsiiniseadmete ja -aparaatidega; väikese tegevusraadiusega juhtmeta andmeedastus eelkõige mobiiltelefonide, arvutite ja teiste elektrooniliste seadmete jaoks; asjade interneti (IoT) ühendused; allalaaditavate elektronväljaannete pakkumine arvutivõrgus.
klass 10: kanüülid; inhalaatorid, inhalatsiooniaparaadid; ühekordselt kasutatavad süstlad; lansetid; insuliinipumbad ja nende tarvikud, muu hulgas isiklikuks tarbeks, eelkõige klaasist ja plastist ampullid, ampullide täitmise komplektid, kateedrid, infusioonikomplektid ja voolikud, pensüsli nõelad, ühekordselt kasutatavad süstlad, adaptorid, ampullid ja täitmisseadmed; — mõista kohtukulud ja vastulause menetluse kulud välja EUIPO-lt.
Väide — Euroopa Parlamendi ja nõukogu määruse (EL) 2017/1001 artikli 8 lõike 1 punkti b rikkumine.